Jüri Okas

Jüri Okas (sündinud 26. augustil 1950 Tallinnas) on eesti arhitekt, installatsioonikunstnik ja graafik. Jüri Okas on õppinud aastatel 1957–1968 Tallinna 46. Keskkoolis, 1968–1970 Tallinna Polütehnilises Instituudis ehitust ja 1970–1974 Eesti NSV Riikliku Kunstiinstituudis arhitektuuri. Aastatel 1974–1989 töötas Jüri Okas projekteerimisinstituudis EKE Projekt. 1989. aastast töötab ta arhitektuuribüroos Okas & Lõoke OÜ. Jüri Okase tuntumad tööd on Paide bensiinijaam, Eesti Forekspanga hoone, Mardi talu Saaremaal ning Delta Plaza Tallinnas. Marika Lõokesega koos valminud projekte iseloomustab hea keskkonnatunnetus, mitmekülgne materjalikasutus ning kohati ekspressiivsed vormid. Varasemaid töid iseloomustab piirkonna eripära arvestav konstruktivistlik laad. Jüri Okase kunstiloomingu moodustavad performance'id, fotod, graafikasarjad, installatsioonid, raamatukujundused ja arhitektoonid. Tema isikunäitusi on toimunud mitmes Eesti ning Soome kunstigaleriis ja muuseumis. 7. aprillil 2017 avati Kumu kunstimuuseumis Jüri Okase seni suurim täismahus retrospektiivnäitus, mis hõlmas tema silmapaistvat loomingut 26 aastat väldanud intensiivse kunstnikukarjääri jooksul. Näitus esitas Jüri Okase kui kunstniku tegevust kitsasfilmidest, maakunstiobjektidest ja installatsioonidest (fotodokumentidena) graafikani. Jüri Okas on osalenud mitmel ühisnäitusel Eestis, Lätis, Leedus, Soomes, Rootsis, Saksamaal, Itaalias, Hispaanias, Kanadas, Šotimaal. Jüri Okas on Eesti Arhitektide Liidu liige alates 1979. aastast ning Eesti Kunstnike Liidu liige alates 1980. aastast. Paide bensiinijaam, 1980 Harju KEK-i saeveski Keilas, 1980 (lammutatud 2018) Viljandi 9. kutsekeskkool, 1988 Harju KEK-i metallitsehh Keilas, 1991 Astlanda ärikeskus Tallinnas, 1992 (ehitamata, kaasautor Marika Lõoke) Eesti Forekspanga hoone Narva mnt-l, 1997 (kaasautor Marika Lõoke) Estconde ärikeskus Pärnu mnt-l, 1999 (kaasautor Marika Lõoke) büroohoone Toompuiestee 33, 2001 (kaasautor Marika Lõoke) Mardi talu Saaremaal, 2002 Elu- ja ärihoone Kaarli pst. 8, 2004 (kaasautor Marika Lõoke) Elu- ja ärihoone Rävala pst 19, 2005 (kaasautor Marika Lõoke) Delta Plaza ärikeskus, 2008 (kaasautor Marika Lõoke) Rekonstruktsioon O, sügavtrükk, 1974 Rekonstruktsioon M, sügavtrükk, 1976 Environment, installatsioon, 1976, Tallinn Nimetu, maakunst, 1979, Vääna-Jõesuu Perspektiiv, installatsioon, 1979, Harku järv Maastik II, sügavtrükk, 1982 Torn I, sügavtrükk, 1986 Pesa, installatsioon, 1987, Tallinn Ristmik, installatsioon, 1995, Tartu Kraav taevasse, installatsioon, 1996, Rostock, Saksamaa 1996 Eesti Vabariigi kultuuripreemia (väljaanne „Väike moodsa arhitektuuri leksikon“) 1997 Eesti Kultuurkapitali arhitektuuri sihtkapitali aastapreemia (koos Marika Lõokesega; Eesti Forekspanga hoone Tallinnas) 2002 Eesti Kultuurkapitali arhitektuuri sihtkapitali aastapreemia (Mardi talu Saaremaal – arhetüüpse ja kaasaegse ühendamine Saaremaa talukoha arhitektuurilisel kujundamisel) 2018 Eesti Vabariigi kultuuripreemia (näituse "Jüri Okas" eest ning kestva kõrgvormi tunnustusena) 2023 Valgetähe IV klassi teenetemärk Jüri Okas on graafiku ja maalikunstniku Evald Okase poeg. Tema õed on maalikunstnik Mari Roosvalt ja klaasikunstnik Kai Koppel. "Kumus tuleb Jüri Okase retrospektiiv". Postimees. 31.03.2017. Näituse saatetekst http://kumu.ekm.ee/syndmus/juri-okas/ Eesti kunsti ja arhitektuuri biograafiline leksikon. Tallinn: Eesti Entsüklopeediakirjastus. 1996. Lk lk. 354. ISBN 589900049X. "Eesti Arhitektide Liidu liikmed, Jüri Okas". "Evald Okase Muuseum, perekond". Lindpere, Piret. "Elu- ja ärihoone Kaarli pst 8 Tallinnas". Maja 1–2005. Pilvre, Barbi (6. veebruar 1998). "Kompromissitud kontseptualistid Lõoke ja Okas". Eesti Ekspress. Tarvis, Anu (19. august 1999). "Askeetlik büroo nagu sõjalaev". Äripäev. Arhitektuuribüroo Okas & Lõoke OÜ